“Ako Milorad Dodik sruši Daytonski sporazum onda se Parlament Federacije BiH treba proglasiti Parlamentom Republike BiH i vratiti se na stanje prije Daytona”, izjavio je osnivač ekstremističke bošnjačke stranke Građanskog saveza Reuf Bajrović.

Bajrović je gostujući na N1 televiziji kazao kako su danas sve sarajevske stranke za građansku BiH, a da Milorad Dodik s Draganom Čovićem ruši Daytonski sporazum.

>Češki mediji o izborima u BiH: Ili će BiH postati stvarna federacija što je malo vjerojatno, ili će se podijeliti

> Zaoštrava se situacija u BiH: Izetbegović optužio Dodika za državni udar

> Dodik u Narodnoj skupštini poručio na engleskom: ‘Goodbye BiH, welcome RS-exit’

“Daytonski sporazum je definirao BiH kao državu tri konstitutivna naroda Bošnjaka Hrvata i Srba, a onaj tko se zalaže za građansku BiH, što znači pretvaranje BiH u državu najbrojnijeg naroda ruši Daytonski sporazum”, kazao je za Hrvatski Medijski Servis jedan od dužnosnika HNS-a, napominjući kako Bajrović govori ono što bošnjačka politička elita misli i planira činiti.

“Hrvatima neće ostati drugo do proglasiti gHrvatski narodni sabor predstavničkim i zakonodavnim tijelom Hrvata u BiH”

On kaže da se Federalni parlament ne može proglasiti Parlamentom Federacije, jer je Federacija BiH nastala kao sporazum predstavnika dvaju entiteta bošnjačke Republike BiH i Hrvatske republike Herceg Bosne, te da početno preddaytonsko stanje ne može biti proglašavanje Federacije bošnjačkom državom.

“Ukoliko bošnjački zastupnici, koji čine većinu u Zastupničkom domu Parlamenta FBiH, ipak to učine i proglase Parlament Federacije BiH, Parlamentom RBiH, zapravo parlamentom bošnjačke države, Hrvatima neće ostati drugo do sazvati izvanrednu sjednicu Hrvatskog narodnog sabora u BiH i proglasiti ga predstavničkim i zakonodavnim tijelom Hrvata u BiH, a Glavno vijeće vladom, te usvojiti set zakona kojima bi bile vraćane ingerencije HR HB koje su u Washingtonu prenesene na Federaciju, a u Daytonu i na BiH”, kazao je sugovornik HMS-a, napominjući kako je Republike BiH do daytonskog sporazuma egzistirala na 23 posto teritorija BiH.

Podsjetio je i na izjavu aktualnog predsjednika RH Zorana Milanovića koji je dok je bio hrvatski premijer kazao na sastanku s predstavnicima braniteljskih udruga: “Pa što vi mislite ako se Republika Srpska odcjepi da ćemo mi ostaviti Hrvate u državi s muslimanima”.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/hms.ba